2011D0207 — LV — 15.08.2013 — 002.001

Šis dokuments ir izveidots vienīgi dokumentācijas nolūkos, un iestādes neuzņemas nekādu atbildību par tā saturu

►B KOMISIJAS ĪSTENOŠANAS LĒMUMS (2011. gada 29. marts), ar kuru izveido īpašu kontroles un inspekcijas programmu, kas saistīta ar zilās tunzivs krājumu atjaunošanu Atlantijas okeāna austrumu daļā un Vidusjūrā (izziņots ar dokumenta numuru C(2011) 1984) (2011/207/ES) (OV L 087, 2.4.2011, p.9)

Grozīta ar:









▼B

▼M1

KOMISIJAS ĪSTENOŠANAS LĒMUMS

(2011. gada 29. marts),

ar kuru izveido īpašu kontroles un inspekcijas programmu, kas saistīta ar zilās tunzivs krājumu atjaunošanu Atlantijas okeāna austrumu daļā un Vidusjūrā

▼B

(izziņots ar dokumenta numuru C(2011) 1984)

(2011/207/ES)







EIROPAS KOPIENU KOMISIJA, ņemot vērā Līgumu par Eiropas Savienības darbību, ņemot vērā Padomes 2009. gada 20. novembra Regulu (EK) Nr. 1224/2009, ar ko izveido Kopienas kontroles sistēmu, lai nodrošinātu atbilstību kopējās zivsaimniecības politikas noteikumiem ( 1 ), un jo īpaši tās 95. pantu, tā kā: (1) Starptautiskā Atlantijas tunzivju saglabāšanas komisija (ICCAT) 2006. gadā pieņēma daudzgadu plānu zilās tunzivs krājumu atjaunošanai Atlantijas okeāna austrumu daļā un Vidusjūrā. Minētais plāns tika transponēts Savienības tiesību aktos ar Padomes Regulu (EK) Nr. 1559/2007 ( 2 ). (2) ICCAT2008. gada 24. novembrī grozīja atjaunošanas plānu ar Ieteikumu 08-05. Šādi grozītais plāns Savienības tiesību aktos tika transponēts ar Padomes Regulu (EK) Nr. 302/2009 ( 3 ). (3) Lai nodrošinātu grozītā daudzgadu atjaunošanas plāna sekmīgu īstenošanu, ar Komisijas Lēmumu 2009/296/EK ( 4 ) tika izveidota īpaša kontroles un inspekcijas programma, kas aptvēra divu gadu laikposmu no 2009. gada 15. marta līdz 2011. gada 15. martam. (4) Ar Lēmumu 2009/296/EK izveidotā īpašā kontroles un inspekcijas programma, kas saistīta ar zilās tunzivs krājumu atjaunošanu Atlantijas okeāna austrumu daļā un Vidusjūrā, beigsies 2011. gada 15. martā. Ir jāpieņem jauns Komisijas lēmums, lai nodrošinātu minētās programmas nepārtrauktību un nekavējoties ieviestu dažus ICCAT Ieteikumā 10-04 paredzētus noteikumus, jo īpaši tos, kas attiecas uz vajadzīgo zvejas un inspekcijas plānu agrīnu iesniegšanu. (5) Jaunā īpašā kontroles un inspekcijas programma jāizveido laikposmam no 2011. gada 15. marta līdz 2014. gada 15. martam. Tās piemērošanā gūtie rezultāti periodiski jāizvērtē sadarbībā ar attiecīgajām dalībvalstīm. (6) Lai nodrošinātu zilās tunzivs zvejas kontroles un inspicēšanas saskaņotību Savienības mērogā, ir lietderīgi izstrādāt kopīgus noteikumus par kontroles un inspicēšanas darbībām, kas jāveic attiecīgo dalībvalstu kompetentajām iestādēm, un minētajām dalībvalstīm pieņemt nacionālās kontroles rīcības programmas, lai panāktu atbilstību šādiem kopīgiem noteikumiem. Tādēļ jānosaka kontroles un inspicēšanas darbību intensitātes standarti, kā arī kontroles un inspicēšanas prioritātes un procedūras. (7) Lai nodrošinātu pēcpārkāpuma pasākumu veikšanu, ar šo lēmumu cita starpā jāizveido procedūras, saskaņā ar kurām attiecīgās iestādes var apmainīties ar attiecīgu informāciju atbilstīgi Regulas (EK) Nr. 1224/2009 117. pantam. (8) Kopīgas inspicēšanas un pārraudzības darbības jāveic saskaņā ar kopīgas resursu izmantošanas plāniem, kurus sagatavojusi ar Padomes Regulu (EK) Nr. 768/2005 ( 5 ) izveidotā Kopienas Zivsaimniecības kontroles aģentūra (CFCA). (9) Šajā lēmumā paredzētie pasākumi ir saskaņā ar Zvejniecības un akvakultūras komitejas atzinumu, tā kā: IR PIEŅĒMUSI ŠO LĒMUMU.







I

NODAĻA

VISPĀRĪGI NOTEIKUMI

▼M3

1. pants

Ar šo lēmumu izveido īpašu kontroles un inspekcijas programmu, lai saskaņoti īstenotu Starptautiskās Atlantijas tunzivju saglabāšanas komisijas (ICCAT) 2006. gadā pieņemto daudzgadu plānu zilās tunzivs krājumu atjaunošanai Atlantijas okeāna austrumu daļā un Vidusjūrā, kurš transponēts ar Regulu (EK) Nr. 302/2009, tad transponēts Savienības tiesību aktos ar Eiropas Parlamenta un Padomes Regulu (ES) Nr. 500/2012 ( 6 ) un kurā jaunākie grozījumi izdarīti ar ICCAT2012. gada 10. decembra Ieteikumu 12-03.

▼B

2. pants

Piemērošanas laiks un teritorija

Īpašo kontroles un inspekcijas programmu piemēro ICCAT konvencijas apgabalā līdz 2014. gada 15. martam.

3. pants

Materiālā darbības joma

Īpašā kontroles un inspekcijas programma aptver šādas darbības:

1) visas zvejas darbības, ieskaitot piezveju, ko veic ar zvejas kuģiem un zivju krātiņveida lamatām, tostarp kopīgas zvejas darbības;

▼M3

2) visas nozvejas, izkraušanas, pārvietošanas, pārkraušanas citā kuģī un sprostā ievietošanas darbības, tostarp īstenotie izmēģinājuma pētījumi par to, kā labāk novērtēt zilo tunzivju skaitu un svaru nozvejošanas un sprostā ievietošanas brīdī, arī izmantojot stereoskopiskās sistēmas, un programma, kurā izmanto stereoskopisko kameru sistēmas vai alternatīvas metodes, kas nodrošina līdzvērtīgu precizitāti, un kura aptver 100 % visu sprostā ievietošanas darbību, lai precīzāk noteiktu zivju skaitu un svaru katrā sprostā ievietošanas darbībā;

▼B

3) visas saistītās darbības, ko veic zivaudzētavas un operatori, kuri nodarbojas ar zilo tunzivju ievietošanu sprostos, nobarošanu, audzēšanu, ieguvi vai apstrādi un/vai ar zilo tunzivju produktu tirdzniecību, ieskaitot iekšzemes tirdzniecību, importu, eksportu un reeksportu, transportēšanu un uzglabāšanu;

4) sporta un atpūtas zveja.







II

NODAĻA

MĒRĶI, PRIORITĀTES, STANDARTI UN PROCEDŪRAS

4. pants

Mērķi

Kontroles un inspicēšanas darbību mērķis ir nodrošināt šādu noteikumu ievērošanu:

1) Regulas (EK) Nr. 302/2009 4. pantā minētie gada zvejas plāni;

2) Regulas (EK) Nr. 302/2009 8. pantā noteiktais aizliegums zivju meklēšanai izmantot lidmašīnas un helikopterus;

3) Regulas (EK) Nr. 302/2009 5. un 6. pantā paredzētie zvejas jaudas un audzēšanas kapacitātes regulēšanas pasākumi;

▼M3

4) ikvienas novērotāju programmas, tostarp dalībvalstu novērotāju programmas, īstenošana Savienībā, un ICCAT Ieteikuma 12-03 90., 91. un 92. punktā un 7. pielikumā paredzētās ICCAT reģionālās novērotāju programmas īstenošana;

▼B

5) Regulas (EK) Nr. 302/2009 14. un 15. pantā paredzētie noteikumi par atļauju saņēmušo nozvejotājkuģu un citu zvejas kuģu reģistrēšanu;

▼M3

6) ICCAT Ieteikumā 12-03 paredzētie zilo tunzivju zvejas īpašie tehniskie pasākumi un nosacījumi, konkrēti, noteikumi par minimālo izmēru un saistītie nosacījumi;

7) ICCAT Ieteikumā 12-03 noteiktie kvantitatīvie nozvejas ierobežojumi un visi ar tiem saistītie īpašie nosacījumi, arī kvotu apguves uzraudzība;

8) ICCAT Ieteikumā 12-03 paredzētie dokumentēšanas noteikumi, kurus piemēro zilajām tunzivīm;

9) izmēģinājuma pētījumu īstenošana par to, kā labāk novērtēt zilo tunzivju skaitu un svaru nozvejošanas un sprostā ievietošanas brīdī, tostarp izmantojot stereoskopiskās sistēmas;

10) tādas programmas īstenošana, kurā izmanto stereoskopisko kameru sistēmas vai alternatīvas metodes, kas nodrošina līdzvērtīgu precizitāti, un kura aptver 100 % visu sprostā ievietošanas darbību, lai precīzāk noteiktu zivju skaitu un svaru katrā sprostā ievietošanas darbībā.

▼B

5. pants

Prioritātes

Zvejas rīku kategorijas grupē dažādos prioritārajos līmeņos saskaņā ar gada zvejas plānu. Šim nolūkam katra dalībvalsts nosaka īpašas prioritātes.

6. pants

Standarti

Inspekcijas standarti ir noteikti I pielikumā.

7. pants

Procedūras

Kontroles un inspicēšanas darbības veic saskaņā ar šādiem procedūras noteikumiem:

▼M3

1) ICCAT Ieteikuma 12-03 99., 100. un 101. punktā un 8. pielikumā paredzētā ICCAT kopīgas starptautiskas inspekcijas shēma;

2) ICCAT Ieteikumā 12-03 un jo īpaši tā 8. pielikumā paredzētā inspekcijas metodika;

▼B

3) šā lēmuma II pielikumā izklāstītās procedūras, kas jāievēro amatpersonām;

4) šā lēmuma 8.–13. pantā izklāstītās procedūras, kas jāievēro dalībvalstīm.

8. pants

Kopīgas procedūras

12. pantā minētās dalībvalstis nodrošina to, ka amatpersonas no citām attiecīgajām dalībvalstīm uzaicina piedalīties kopīgās inspicēšanas un pārraudzības darbībās, un izstrādā kopīgas darbības procedūras, kas piemērojamas to pārraudzības kuģiem un gaisa kuģiem.

9. pants

Paziņojums par pārraudzības un inspicēšanas darbībām

▼M3

1. Dalībvalsts, kas plāno veikt pārraudzību un inspicēt zvejas kuģus citas dalībvalsts jurisdikcijā esošos ūdeņos saskaņā ar kopīgas resursu izmantošanas plānu, paziņo par saviem nolūkiem attiecīgās piekrastes dalībvalsts kontaktpunktam, kas minēts Padomes Regulas (EK) Nr. 1224/2009 80. panta 5. punktā, un Eiropas Zivsaimniecības kontroles aģentūrai (EFCA).

▼B

2. Šā panta 1. punktā minētajā paziņojumā iekļauj šādu informāciju:

a) inspekcijas kuģu un inspekcijas gaisa kuģu tips, vārds vai nosaukums un izsaukuma signāls, pamatojoties uz sarakstu, kas minēts Regulas (EK) Nr. 1042/2006 6. pantā;

b) apgabali, kuros veiks pārraudzības un inspicēšanas darbības;

c) pārraudzības un inspicēšanas darbību ilgums.

▼M1

10. pants

Informēšana par pārkāpumiem

Dalībvalsts, kuras amatpersonas, inspicējot 3. pantā minētās darbības, atklāj pārkāpumus, nekavējoties paziņo Komisijai inspekcijas datumu un sniedz ziņas par pārkāpumu.

▼B

11. pants

Tūlītēji noteikumu izpildes pasākumi smagu pārkāpumu gadījumā

1. Ja uz Savienības zvejas kuģa tiek atklāts smags pārkāpums, karoga dalībvalsts nodrošina to, ka zvejas kuģis, kas peld ar tās karogu, pēc inspekcijas pārtrauc visas zvejas darbības, un laikus informē Komisiju.

2. Ja Savienības zvejas kuģim netiek pieprasīts doties uz ostu, karoga dalībvalsts 72 stundu laikā sniedz Komisijai pienācīgu pamatojumu.







III

NODAĻA

ĪSTENOŠANA

12. pants

Nacionālās kontroles rīcības programmas

▼M3

1. Īpašo kontroles un inspekcijas programmu īsteno ar Regulas (EK) Nr. 1224/2009 46. pantā minētajām nacionālajām kontroles rīcības programmām, ko pieņēmusi Grieķija, Spānija, Francija, Itālija, Kipra, Malta un Portugāle, un no 2013. gada 1. jūlija ar nacionālo kontroles rīcības programmu, ko pieņēmusi Horvātija.

▼B

2. Nacionālās kontroles rīcības programmas izstrādā saskaņā ar šajā lēmumā noteiktajiem mērķiem, prioritātēm, standartiem un procedūrām, un tajās ietver visus III pielikumā uzskaitītos datus.

3. Nacionālajām kontroles rīcības programmām pievieno gada īstenošanas grafikus, kuros iekļauj sīkas ziņas par atvēlētajiem cilvēkresursiem un materiālo bāzi un par zonām, kurās šie resursi jāizmanto. Izstrādājot gada īstenošanas grafikus, ņem vērā I pielikumā noteiktos standartus.

4. Attiecībā uz 2012. un 2013. gada zvejas sezonu dalībvalstis nacionālās kontroles rīcības programmas un gada īstenošanas grafikus iesniedz attiecīgi līdz 2011. un 2012. gada 15. septembrim. Dalībvalstis tos dara pieejamus savas tīmekļa vietnes drošajā daļā attiecīgi līdz 2012. un 2013. gada 1. janvārim.

13. pants

Sadarbība starp dalībvalstīm

Visas dalībvalstis sadarbojas ar 12. panta 1. punktā minētajām dalībvalstīm īpašās kontroles un inspekcijas programmas īstenošanā.

14. pants

Kopīgas inspicēšanas un pārraudzības darbības

Visu vai daļu no 12. pantā minētajām nacionālajām kontroles rīcības programmām var īstenot, izpildot kopīgas resursu izmantošanas plānu, kuru ►M1 EFCA ◄ pieņēmusi saskaņā ar Regulu (EK) Nr. 768/2005.

15. pants

Ziņojums par nacionālo kontroles rīcības programmu īstenošanu

1. Dalībvalstis, kas minētas 12. panta 1. punktā, nosūta Komisijai un ►M1 EFCA ◄ ziņojumu, kurā aprakstīta 12. pantā minētās nacionālās kontroles rīcības programmas īstenošana.

▼M3

2. Starpposma ziņojumus, kas aptver periodu līdz iepriekšējā mēneša beigām, nosūta katru gadu 15. jūlijā un 15. septembrī un nobeiguma ziņojumu, kas aptver iepriekšējo gadu, – 15. janvārī.

▼M1

3. Saskaņā ar IV pielikumā iekļauto tabulu šajā ziņojumā norāda šādu informāciju:

▼B

a) katru mēnesi veiktās inspicēšanas un kontroles darbības;

b) visus konstatētos pārkāpumus, par katru pārkāpumu norādot: ▼M3 i) attiecīgo zvejas kuģi (vārds, karoga valsts, zvejas rīks un ICCAT numurs, Kopienas flotes reģistra numurs vai ārējās identifikācijas kods), zivju krātiņveida lamatas, zivaudzētavu vai uzņēmumu, kas nodarbojas ar attiecīgo zilo tunzivju produktu apstrādi un/vai tirdzniecību, ii) inspekcijas datumu un vietu un ar pārkāpumu saistīto zilo tunzivju daudzumu, ▼B iii) pārkāpuma raksturu, iekļaujot informāciju par smagiem pārkāpumiem vai noteikumu neievērošanu, kā minēts 10. un 11. pantā, iv) pēc konstatētajiem pārkāpumiem veikto pasākumu pašreizējo statusu (piemēram, lieta nodota izskatīšanai, pārsūdzēta, turpinās izmeklēšana), v) konkrētu aprakstu par piemērotajām sankcijām (piemēram, naudassoda apmērs, konfiscēto zivju un/vai zvejas rīku vērtība, rakstisks brīdinājums), pievienojot apstiprinošus dokumentus, vi) paskaidrojumu, ja nekādi pasākumi nav veikti;

c) attiecīgos dalībvalstu darbības koordinēšanas un sadarbības pasākumus.

4. Pārkāpumu norāda katrā nākamajā ziņojumā tik ilgi, līdz ir pabeigtas visas vajadzīgās darbības saskaņā ar attiecīgās dalībvalsts tiesību aktiem.

16. pants

Papildu informācija

Dalībvalstis sniedz Komisijai visu papildu informāciju, ko tā var pieprasīt par šā lēmuma īstenošanu.

17. pants

Savienības inspekcijas plāns un ziņojums

1. Pamatojoties uz šo lēmumu un uz nacionālajām kontroles rīcības programmām un apspriedusies ar dalībvalstīm, Komisija saskaņā ar ICCAT Ieteikuma 10-04 9. punktu iesniedz Savienības inspekcijas plānu ICCAT Komisijai vienu mēnesi pirms tās gadskārtējās sanāksmes.

2. Nolūkā sagatavot ziņojumu, kas Savienībai katru gadu 15. oktobrī jāiesniedz ICCAT sekretariātam, Komisija reizi gadā sasauc Zvejniecības un akvakultūras komitejas sanāksmi, lai novērtētu īpašās kontroles un inspekcijas programmas prasību ievērošanu un rezultātus.







IV

NODAĻA

NOBEIGUMA NOTEIKUMI

18. pants

Adresāti

Šis lēmums ir adresēts dalībvalstīm.

▼M3









I PIELIKUMS

STANDARTI

Šajā pielikumā noteiktos standartus īsteno tā, lai jo īpaši nodrošinātu:

a) ES ūdeņos veikto sprostā ievietošanas darbību pilnīgu uzraudzību;

b) pārvietošanas darbību pilnīgu uzraudzību;

c) kopīgu zvejas darbību pilnīgu uzraudzību;

d) visu to dokumentu kontroli, kas vajadzīgi saskaņā ar tiesību aktiem, kurus piemēro zilajām tunzivīm, jo īpaši reģistrētās informācijas ticamības pārbaudīšanu.







Inspicēšanas veids vai objekts Standarts Ievietošana sprostā (arī zivju ieguve) Visām zivaudzētavā veiktām sprostā ievietošanas darbībām ir vajadzīga nozvejotājkuģa karoga dalībvalsts atļauja, kas saņemta 48 stundu laikā pēc tam, kad iesniegta vajadzīgā informācija par sprostā ievietošanas darbību. Konvencijas līgumslēdzēja puse, kuras jurisdikcijā atrodas zilo tunzivju audzētava, veic pasākumus, kas vajadzīgi, lai aizliegtu ievietot sprostos audzēšanai vai nobarošanai zilās tunzivis, kurām nav pievienoti ICCAT prasītie dokumenti, ko apstiprinājuši un validējuši nozvejotājkuģi vai zivju krātiņveida lamatu karoga valsts iestādes (1) (kā noteikts ICCAT Ieteikuma 12-03 86. punktā). Zivaudzētavas dalībvalsts kompetentās iestādes inspicē visas sprostā ievietošanas un ieguves darbības saskaņā ar attiecīgajiem kontroles pienākumiem, kas noteikti ICCAT Ieteikumā 06-07 un Ieteikumā 12-03. Zivis ievieto sprostā pirms 15. augusta, ja vien netiek minēts pamatots iemesls saskaņā ar Ieteikumu 12-03 (kā noteikts tā 85. punktā). Inspekcija jūrā Standarts jānosaka pēc tam, kad ir sīki izanalizēta zvejas darbība katrā apgabalā. Jūrā veiktu inspekciju standartos norāda patrulēšanas dienu skaitu, kas pavadītas jūrā konkrētajā zilās tunzivs krājumu atjaunošanas apgabalā, un norāda arī patrulēšanas dienu skaitu atkarībā no zvejas sezonas un inspicējamo zvejas darbību veida. Pārvietošana Ikvienai pārvietošanas darbībai ir vajadzīga karoga valstu iepriekšēja atļauja, kas izdota, pamatojoties uz iepriekšēju paziņojumu par pārvietošanu (kā noteikts ICCAT Ieteikuma 12-03 77. punktā). Katrai pārvietošanas darbībai piešķir atļaujas numuru (kā noteikts ICCAT Ieteikuma 12-03 78. punktā). Pārvietošanu atļauj 48 stundu laikā pēc tam, kad ir iesniegts iepriekšējs paziņojums par pārvietošanu (kā noteikts ICCAT Ieteikuma 12-03 78. punktā). Pārvietošanas darbības beigās karoga valstij nosūta ICCAT pārvietošanas deklarāciju (kā noteikts ICCAT Ieteikuma 12-03 79. punktā). Visas pārvietošanas darbības novēro ar ūdenī ievietotu videokameru (kā noteikts ICCAT Ieteikuma 12-03 81. punktā un 9. pielikumā). Pārkraušana citā kuģī Visus attiecīgos kuģus inspicē, tiem ierodoties ostā, pirms pārkraušanas darbību uzsākšanas, kā arī pirms došanās prom no ostas pēc pārkraušanas darbībām. Neapstiprinātās ostās veic izlases veida pārbaudes. Ne vēlāk kā 48 stundas pēc dienas, kad ostā veikta pārkraušana citā kuģī, karoga valstīm nosūta pārkraušanas deklarāciju (kā noteikts ICCAT Ieteikuma 12-03 66. punktā). Kopīgas zvejas darbības Visām kopīgām zvejas darbībām ir vajadzīga iepriekš izdota karoga valstu atļauja. Dalībvalstis pēc tam izveido un uztur reģistru par visām kopīgām zvejas darbībām, ko tās atļāvušas. Novērošana no gaisa Elastīgs standarts, kas nosakāms pēc zvejas darbības sīkas analīzes katrā apgabalā un ņemot vērā dalībvalsts rīcībā esošos resursus. Izkraušana Kontrolē visus kuģus, kas ienāk apstiprinātā ostā, lai tajā izkrautu zilās tunzivis, un kuģu procentuālo daļu inspicē, pamatojoties uz riska novērtēšanas sistēmu, kurā ņemta vērā kvota, flotes lielums un zvejas piepūle. Neapstiprinātās ostās veic izlases veida pārbaudes. Attiecīgā iestāde 48 stundu laikā pēc izkraušanas beigām nosūta zvejas kuģa karoga valsts iestādei datus par izkraušanu (kā noteikts ICCAT Ieteikuma 12-03 70. punktā). Tirdzniecība Elastīgs standarts, kas nosakāms pēc veiktās tirdzniecības darbības sīkas analīzes. Sporta un atpūtas zveja Elastīgs standarts, kas nosakāms pēc veikto sporta un atpūtas zvejas darbību sīkas analīzes. Zivju krātiņveida lamatas Inspicē 100 % ieguves un pārvietošanas darbību. (1) Grozījums pieprasīts ar Maltas 2013. gada 12. jūnija vēstuli.









II PIELIKUMS

PROCEDŪRAS, KAS JĀIEVĒRO AMATPERSONĀM

1. Inspekcijas uzdevumi

1.1. Vispārējie inspekcijas uzdevumi

Par katru kontroli un inspekciju sagatavo inspekcijas ziņojumu attiecīgajā formā, kas noteikta šā pielikuma 2. punktā. Amatpersonas jebkurā gadījumā pārbauda un norāda savos ziņojumos šādu informāciju:

1) sīkas ziņas par atbildīgajām personām, kā arī par inspicētajās darbībās iesaistīto kuģi, zivaudzētavu, zivju krātiņveida lamatām, personālu u. c.;

2) ziņas par attiecīgajām atļaujām, licencēm un zvejas atļaujām;

3) attiecīgie kuģa dokumenti, piemēram, zvejas žurnāli, pārvietošanas un pārkraušanas deklarācijas, ICCAT zilo tunzivju nozvejas dokumenti, reeksporta sertifikāti un citi kontroles un inspekcijas nolūkā pārbaudītie dokumenti, kā noteikts ICCAT Ieteikumā 12-03;

4) detalizēti vērojumi par nozvejoto, zivju krātiņveida lamatās notverto, pārvietoto, citā kuģī pārkrauto, izkrauto, transportēto, audzēto, apstrādāto vai pārdoto zilo tunzivju izmēru saistībā ar atjaunošanas plāna noteikumu ievērošanu;

5) uz tiem kuģiem paturēto zilo tunzivju piezvejas daudzums procentos, kuri zilās tunzivis nezvejo aktīvi.

Inspekcijas ziņojumos iekļauj informāciju par visiem attiecīgajiem faktiem, kas konstatēti, veicot inspekciju jūrā, novērošanu no gaisa, inspicējot ostas, zivju krātiņveida lamatas, zivaudzētavas vai jebkādus citus iesaistītos uzņēmumus. Ja inspekciju veic ICCAT kopīgas starptautiskas inspekcijas shēmas ietvaros, inspicētājai pusei veiktās inspekcijas un visi konstatētie pārkāpumi jāreģistrē kuģa žurnālā.

Konstatētos faktus salīdzina ar informāciju, ko amatpersonām sniegušas citas kompetentās iestādes, tostarp ar kuģu satelītnovērošanas sistēmas (VMS) informāciju, atļauju saņēmušo kuģu sarakstiem, novērotāju ziņojumiem, videoierakstiem un visiem dokumentiem, kas saistīti ar zvejas darbībām.

1.2. Inspekcijas uzdevumi, veicot novērošanu no gaisa

Amatpersonas paziņo kontrolpārbaudēm vajadzīgos pārraudzības datus un jo īpaši salīdzina zvejas kuģu novērošanas gadījumus ar VMS datiem un atļauju saņēmušo kuģu sarakstiem.

Amatpersonas novēro nelegālas, nereģistrētas un neregulētas (NNN) zvejas darbības un ziņo par tām, kā arī par lidmašīnu vai helikopteru izmantošanu zivju meklēšanai.

Īpašu uzmanību velta zvejai slēgtajiem apgabaliem, zvejas sezonas periodiem, kas noteikti ICCAT Ieteikuma 12-03 21.–26. punktā, un to flotu darbībām, uz kurām attiecas izņēmumi.

1.3. Inspekcijas uzdevumi jūrā

1.3.1. Vispārējie inspekcijas uzdevumi

Ja uz nozvejotājkuģa tiek uzceltas nedzīvas zivis vai ja tādas atrodas uz jebkāda cita kuģa, amatpersonas vienmēr pārbauda to, vai zivis uz kuģa ir paturētas likumīgi. Amatpersonas pārbauda visu sugu zivju daudzumus, kas paturēti uz kuģa, lai pārliecinātos par to, ka ir ievēroti ICCAT noteikumi par piezveju un minimālo izmēru.

Ja tiek pārvietotas dzīvas zivis, amatpersonas cenšas noskaidrot, kādus līdzekļus iesaistītās personas ir izmantojušas, lai novērtētu pārvietoto dzīvo zilo tunzivju daudzumus īpatņu skaita izteiksmē ( 7 ). Ja ir pieejams videomateriāls, amatpersonas to noskatās, pārbauda pārvietotos daudzumus, kas redzami videomateriālā, un pārbauda to, vai videomateriāls atbilst standartu minimumam par videoierakstu uzņemšanas procedūrām, kuras noteiktas ICCAT Ieteikuma 12-03 9. pielikumā.

Amatpersonas visās inspekcijās sistemātiski pārbauda to:

1) vai zvejas kuģiem ir atļauts darboties (marķējumi, identitāte, licence, zvejas atļauja un ICCAT saraksti);

2) vai ir ievērotas prasības par kuģa dokumentāciju;

3) vai zvejas kuģi ir aprīkoti ar darba kārtībā esošu VMS un tiek ievērotas prasības par VMS datu pārraidīšanu;

4) vai zvejas kuģi nedarbojas zvejai slēgtos apgabalos un ievēro zvejas sezonu liegumus;

5) vai tiek ievērotas kvotas un piezvejas limiti;

6) kāds ir uz kuģa esošo nozveju sastāvs zivju izmēra ziņā;

7) kādi ir uz kuģa esošo nozveju faktiskie daudzumi un produktu sagatavošanas veidi;

8) kādi zvejas rīki ir uz kuģa;

9) vai vajadzības gadījumā uz kuģa atrodas novērotājs.

Amatpersonas novēro NNN zvejas darbības un ziņo par tām un par lidmašīnu vai helikopteru izmantošanu zivju meklēšanai.

1.3.2. Ar pārvietošanas darbībām saistītās inspekcijas uzdevumi

Amatpersonas sistemātiski pārbauda to:

1) vai tiek ievērotas prasības attiecībā uz iepriekšēju paziņojumu par pārvietošanu (ja iespējams);

2) vai karoga valsts 48 stundu laikā pēc tam, kad iesniegts iepriekšējs paziņojums par pārvietošanu, ir piešķīrusi un paziņojusi zvejas kuģa kapteinim vai, attiecīgā gadījumā, zivju krātiņveida lamatu operatoram vai zivaudzētavai katras pārvietošanas darbības atļaujas numuru;

3) vai tiek ievērotas prasības par ICCAT pārvietošanas deklarāciju;

4) vai pārvietošanas deklarāciju ir parakstījis ICCAT reģionālais novērotājs, kas atrodas uz kuģa, un vai tā ir nosūtīta velkoņa kapteinim;

5) vai tiek ievērotas videoierakstu uzņemšanas prasības, kuras noteiktas ICCAT Ieteikuma 12-03 9. pielikumā.

1.3.3. Ar kopīgām zvejas darbībām saistītās inspekcijas uzdevumi

Amatpersonas sistemātiski pārbauda:

1) to, vai tiek ievērotas kopīgām zvejas darbībām izvirzītās prasības, kas saistītas ar zvejas žurnālā reģistrējamo informāciju, ieskaitot sadales principu;

2) to, vai karoga valstu iestādes saviem zvejas kuģiem ir nogādājušas atļauju kopīgu zvejas darbību veikšanai, izmantojot paraugu, kas iekļauts Regulas (EK) Nr. 302/2009 V pielikumā;

3) ICCAT reģionālā novērotāja klātbūtni kopīgas zvejas darbības laikā.

1.4. Izkraušanas laikā veicamās inspekcijas uzdevumi

Attiecībā uz izkrāvumiem, kas inspicēti saskaņā ar Ieteikumā 12-03 izklāstītajiem noteikumiem, amatpersonas sistemātiski pārbauda to:

1) vai zvejas kuģiem ir atļauts darboties (marķējumi, identitāte, licence, zvejas atļauja un attiecīgā gadījumā ICCAT saraksti);

2) vai kompetentās iestādes ir laikus saņēmušas iepriekšēju paziņojumu par ierašanos izkraut;

3) vai 48 stundu laikā pēc izkraušanas beigām zvejas kuģa karoga valsts iestādei ir nosūtīti dati par izkraušanu;

4) vai nozvejotājkuģa kapteinis 48 stundu laikā pēc izkraušanas beigām ir nosūtījis pareizu izkraušanas deklarāciju savas karoga valsts iestādēm un attiecīgā gadījumā ostas valsts iestādēm;

5) vai zvejas kuģi ir aprīkoti ar darba kārtībā esošu VMS un tiek ievērotas prasības par VMS datu pārraidīšanu;

6) vai tiek ievērotas prasības par kuģa dokumentāciju;

7) kādi ir uz kuģa esošo zilo tunzivju faktiskie daudzumi un sagatavošanas veids;

8) kāds ir uz kuģa esošās kopējās nozvejas sastāvs, lai pārbaudītu piezvejas noteikumu ievērošanu un – attiecībā uz kuģiem zvejai ar āķu jedām – attiecīgo pārvaldības noteikumu ievērošanu;

9) kāds ir uz kuģa esošās zilo tunzivju nozvejas sastāvs zivju izmēra ziņā, lai pārbaudītu minimālā izmēra noteikumu ievērošanu;

10) kādi zvejas rīki ir uz kuģa;

11) apstrādātu produktu izkraušanas gadījumā – vai, aprēķinot apstrādāto zilo tunzivju svaram atbilstošo neapstrādāto zivju svaru, ir izmantoti ICCAT pārrēķina koeficienti;

12) vai zilās tunzivis, kas no Atlantijas okeāna austrumu daļā un Vidusjūrā zvejojušiem zvejas kuģiem un/vai zivju krātiņveida lamatām tiek mazumtirdzniecībā piedāvātas galapatērētājiem, ir pareizi marķētas vai iezīmētas;

13) vai zilajām tunzivīm, kas izkrautas no Atlantijas okeāna austrumu daļā un Vidusjūrā zvejojušām laivām zvejai ar ēsmu, kuģiem zvejai ar āķu jedām, kuģiem zvejai ar rokas āķu rindām vai velcēšanas laivām, attiecīgā gadījumā astes ir pareizi marķētas.

1.5. Ar pārkraušanu citā kuģī saistītās inspekcijas uzdevumi

Amatpersonas sistemātiski pārbauda to:

1) vai zvejas kuģiem ir atļauts darboties (marķējumi, identitāte, licence, zvejas atļauja un ICCAT saraksti);

2) vai ir nosūtīts iepriekšējs paziņojums par ierašanos ostā un vai tajā norādītā informācija par pārkraušanu citā kuģī ir pareiza;

3) vai pārkrāvēji zvejas kuģi, kuri vēlas nozveju pārkraut citā kuģī, ir saņēmuši iepriekšēju atļauju no savas karoga valsts;

4) vai daudzumi, par kuru pārkraušanu citā kuģī ir iepriekš paziņots, ir pārbaudīti;

5) vai pārkraušanas deklarācija ir nosūtīta ostas valstij ne vēlāk kā 48 stundas pēc dienas, kad ostā notikusi pārkraušana citā kuģī;

6) vai attiecīgie dokumenti, tostarp pārkraušanas deklarācija, attiecīgais ICCAT zilo tunzivju nozvejas dokuments un reeksporta sertifikāts, atrodas uz kuģa un ir pienācīgi aizpildīti;

7) apstrādātu produktu gadījumā – vai, aprēķinot apstrādāto zilo tunzivju svaram atbilstošo neapstrādāto zivju svaru, ir izmantoti ICCAT pārrēķina koeficienti.

1.6. Zivaudzētavu inspekcijas uzdevumi

Amatpersonas sistemātiski pārbauda to:

1) vai attiecīgie dokumenti ir pieejami un pienācīgi aizpildīti, un paziņoti (zilo tunzivju nozvejas dokuments un reeksporta sertifikāts, pārvietošanas un sprostā ievietošanas deklarācijas, pārkraušanas deklarācija);

2) vai nozvejotājkuģa karoga valsts iestādes ir iepriekš atļāvušas veikt sprostā ievietošanas darbību;

3) vai visā zilo tunzivju pārvietošanas, sprostā ievietošanas un ieguves laikā ir nodrošināta ICCAT reģionālā novērotāja klātbūtne un vai viņš ir validējis sprostā ievietošanas deklarācijas;

4) vai visas pārvietošanas un sprostā ievietošanas darbības zivaudzētavā ir novērotas ar ūdenī ievietotu videokameru un vai videoieraksts ir darīts pieejams inspektoriem un atbilst videoierakstu uzņemšanas prasībām, kuras noteiktas ICCAT Ieteikuma 12-03 9. pielikumā;

5) vai uz visām sprostā ievietošanas darbībām attiecas programma, kurā izmanto stereoskopiskās kameras vai metodes, kas nodrošina līdzvērtīgu precizitāti, lai precīzāk noteiktu sprostā ievietoto zivju skaitu un svaru;

6) vai zivaudzētavas valsts neakceptē zilo tunzivju ievietošanu sprostā, ja to daudzums pēc skaita un/vai svara pārsniedz daudzumu, kādu karoga valsts atļāvusi ievietot sprostā.

1.7. Transporta un tirdzniecības inspekcijas uzdevumi

Amatpersonas sistemātiski pārbauda:

1) attiecībā uz transportu – jo īpaši attiecīgos pavaddokumentus un salīdzina tos ar faktiski transportētajiem daudzumiem;

2) attiecībā uz tirdzniecību – to, vai attiecīgie dokumenti, tostarp attiecīgais zilo tunzivju nozvejas dokuments un reeksporta sertifikāts, ir pieejami un pienācīgi aizpildīti.

2. Inspekcijas ziņojumi

1) Ja inspekcijas veic ICCAT kopīgas starptautiskas inspekcijas shēmas ietvaros, amatpersonas izmanto šā pielikuma papildinājumā iekļauto veidni.

2) Citās inspekcijās amatpersonas izmanto inspekcijas ziņojumus, kas atbilst Regulas (EK) Nr. 1224/2009 76. pantam. Inspekcijas ziņojumos iekļauj attiecīgo informāciju, kuru satur attiecīgais inspekcijas modulis, kas noteikts Komisijas Īstenošanas regulas (ES) Nr. 404/2011 ( 8 ) XXVII pielikumā, kā prasīts tās 115. pantā.









Papildinājums

ICCAT INSPEKCIJAS ZIŅOJUMS Nr. …

KONSTATĒTIE SMAGIE PĀRKĀPUMI









III PIELIKUMS

12. PANTĀ MINĒTO NACIONĀLO KONTROLES RĪCĪBAS PROGRAMMU SATURS

Nacionālajās kontroles rīcības programmās norāda šādu informāciju.

1. Kontroles līdzekļi

a) Cilvēkresursi

Krastā un jūrā strādājošo amatpersonu skaits, kā arī laikposmi un zonas, kurās viņus iespējams izvietot.

b) Tehniskie līdzekļi

Patruļkuģu un gaisa kuģu skaits, kā arī laikposmi un zonas, kuros tos iespējams izmantot.

c) Finanšu līdzekļi

Cilvēkresursu izvietošanai un patruļkuģu un gaisa kuģu izmantošanai iedalītie budžeta līdzekļi.

2. Ostu apstiprināšana

Apstiprināto ostu un apstiprināto laiku saraksts atbilstīgi ICCAT Ieteikumam 12-03.

3. Inspekcijas protokoli

Sīki izstrādāti protokoli, kuros izklāstīta visu inspicēšanas darbību metodika.

Turklāt dalībvalstis nodrošina to, ka to kontroles rīcības programmās tiek aplūkoti šādi aspekti.

1. Nozveja:

a) daudzums (novērtētā biomasa) un precīzs īpatņu skaits;

b) pārbaude, vai nozvejotie daudzumi atbilst iedalītajai kvotai;

c) pārbaude, vai ir ievērotas prasības par minimālo izmēru (pielaide % no skaita).

2. Pārvietošana:

a) iepriekšēja atļauja pārvietot velkamajā sprostā un audzēšanas sprostā;

b) precīzs uz velkamo sprostu pārvietoto zivju daudzums (svara izteiksmē) un skaits;

c) zivju mirstība sprostu vilkšanas laikā un mirušo zivju izmantojums.

3. Zivaudzētava:

a) nozvejas likumības apstiprinājums, kā arī karoga dalībvalsts iepriekšēja atļauja;

b) precīzs uz nobarošanas sprostiem pārvietoto zivju daudzums (svara izteiksmē) un skaits;

c) paraugu ņemšanas/iezīmēšanas programmas izmantošana, lai novērtētu svara pieaugumu.

4. Ieguve un eksports:

a) precīzs iegūto zivju daudzums (svara izteiksmē) un skaits;

b) ICCAT reģionālās novērotāju programmas aptvērums;

c) katra produkta veida precīzs daudzums (skaidri norādot pārrēķina koeficientus).

4. Vadlīnijas

Skaidrojošas vadlīnijas amatpersonām, ražotāju organizācijām un zvejniekiem.

5. Saziņas protokoli

Protokoli saziņai ar kompetentajām iestādēm, kuras citu dalībvalstu uzdevumā atbild par zilo tunzivju īpašo kontroles un inspekcijas programmu.









IV PIELIKUMS

PĀRSKATS PAR ZILO TUNZIVJU NACIONĀLĀS KONTROLES RĪCĪBAS PROGRAMMAS ĪSTENOŠANU (PA MĒNEŠIEM)







A IEDAĻA Saistībā ar nacionālo kontroles rīcības programmu veikto inspekciju skaits Dalībvalsts: … Gads: … Mēnesis: Dalībvalsts kuģu un operatoru inspekcijas Citu dalībvalstu vai valstu kuģu un operatoru inspekcijas Ziņotājs: Inspekciju un pārkāpumu skaits saistībā ar kopīgas resursu izmantošanas plānu Inspekciju un pārkāpumu skaits, kas nav saistīts ar kopīgas resursu izmantošanas plānu Inspekciju un pārkāpumu skaits saistībā ar kopīgas resursu izmantošanas plānu Inspekciju un pārkāpumu skaits, kas nav saistīts ar kopīgas resursu izmantošanas plānu KUĢI, ZIVAUDZĒTAVAS UN ZIVJU KRĀTIŅVEIDA LAMATAS, KAM ATĻAUTS DARBOTIES ZILO TUNZIVJU ZVEJNIECĪBĀ Jūrā Krastā Pārkāpumi (1) Jūrā Krastā Pārkāpumi (1) Jūrā Krastā Pārkāpumi (1) Jūrā Krastā Pārkāpumi (1) Kuģi zvejai ar riņķvadu Kuģi zvejai ar āķu jedām Kuģi zvejai ar dažādām āķu rindām Laivas zvejai ar ēsmu Traleri Velkoņi, apgādes kuģi, palīgkuģi un apstrādes kuģi Zivju krātiņveida lamatas Zivaudzētavas KUĢI, KAM NAV ATĻAUTS DARBOTIES ZILO TUNZIVJU ZVEJNIECĪBĀ, UN CITI OPERATORI Zvejas kuģi (iekļauti Kopienas flotes reģistrā) Sporta un atpūtas zvejas kuģi Citi kuģi Kravas automobiļu un transporta inspekcijas Pirmās pārdošanas inspekcijas Mazumtirdzniecības inspekcijas Restorānu inspekcijas Citas inspekcijas (precizēt) PIEZĪMES







B IEDAĻA Sīka informācija par pārkāpumiem (1) ID Datums Kontroles veids Apgabals Inspekcijas ziņojuma Nr. Karoga valsts ICCAT Nr. (vai CFR, vai ārējais marķējums) Vārds/nosaukums Zvejas rīks vai objekta veids Apraksts Atsauces uz tiesību aktiem Smags pārkāpums? Zilo tunzivju daudzums, kas saistīts ar pārkāpumu (skaits/kg) Veiktie pasākumi Nākamais pasākums vai pasākumu neveikšanas pamatojums Paredzamais izmeklēšanas ilgums Ziņas par galīgo spriedumu Lieta slēgta? Piezīmes (1) (2) (3) (4) (5) (6) (7) (8) (9) (10) (11) (12) (13) (14) (15) (16) (17) (18) (19) (20)







Skaidrojumi (B iedaļai) Nr. LAUKS APRAKSTS 1 ID Unikāls identifikācijas numurs, ko piešķir katram pārkāpumam 2 Datums Diena, kurā notika inspicēšanas darbība 3 Kontroles veids S – jūra, P – osta, F – zivaudzētava, T – zivju krātiņveida lamatas, O – cita veida 4 Apgabals Ja “S”, norādiet koordinātas. Ja “P”, “F”, “T” vai “O”, norādiet apgabala, ostas vai pašvaldības nosaukumu. 5 Inspekcijas ziņojuma Nr. ICCAT (vai valsts) inspekcijas ziņojuma numurs 6 Karoga valsts Inspicētā kuģa/operatora karoga valsts 7 ICCAT Nr. (vai CFR, vai ārējais marķējums) Inspicētā kuģa/operatora numurs ICCAT reģistrā vai Savienības flotes reģistrā vai – ja neviena no minētajiem nav – ārējais marķējums 8 Vārds/nosaukums Inspicētā kuģa/operatora vārds vai nosaukums 9 Zvejas rīks vai objekta veids Galvenais zvejas rīks, ko kuģis/operators izmantojis inspicēšanas laikā, vai “zivaudzētava”, “zivju krātiņveida lamatas”, “pirmais pircējs”, “mazumtirdzniecība”, “restorāns”, “transports”, “sporta/atpūtas zveja”, “citi” (norādīt) 10 Apraksts Pārkāpuma apraksts 11 Atsauces uz tiesību aktiem Norādīt atsauci(-es) uz tiesību aktiem (ES tiesību aktiem un/vai ICCAT ieteikumu) 12 Smags pārkāpums? Norādīt, vai izdarīts smags pārkāpums (Jā/Nē) 13 Skaits Zilo tunzivju daudzums, kas saistīts ar pārkāpumu 14 kg Zilo tunzivju daudzums, kas saistīts ar pārkāpumu 15 Veiktie pasākumi Visu pēc inspekcijas veikto pasākumu apraksts vai norāde “nav veikti”, ja pasākumi nav veikti 16 Nākamais pasākums vai pasākumu neveikšanas pamatojums Nākamais pasākums, ja tāds plānots. Pamatojums, kāpēc pasākumi nav veikti 17 Paredzamais izmeklēšanas ilgums Paredzamais izmeklēšanas un/vai tiesvedības ilgums 18 Ziņas par galīgo spriedumu Naudas sods, sankcijas, konfiskācija u. c. (norādīt arī daudzumus) 19 Lieta slēgta? “Jā”, ja lieta ir slēgta, citos gadījumos “Nē” 20 Piezīmes Vispārīgas piezīmes